Wespachtign

De wespachtign (Vespoidea) zyn e superfamielje van de orde vliesvleuglign uut de klasse van d' insektn, aloewêl da oedre taksonoomiesche ipvattiengn kunn verschilln in undre indêelienge, in 't byzoendre oovre undre êrkennienge van e teegnwôordig vervolln superfamielje Scolioidea. De leedn van die groep zyn gekend lik wespn en miern. Dr zyn nog andre superfamielje woavan da ze de sôortn ook wespn êetn.

De bekendste vertêegnwôordigr van die groep is den ussel of geweune wespe (Vespula vulgaris). Die is gilwe-zwart gestript en beôort by de papierwespn (Vespinae). Mo de superfamielje ê nog veele mêer families van allêene-leevnd toe sosjoal en van spesjaliest toe alleseetre. Ook 't voedsle vo de larvn ku varjeern van plantoardig materjoal toe dierlik lik vermoaln insektn of leevnde prôoje, sommigte sôortn worden zeifs gevoed deur undre larvn.

Veele sôortn wespn vangen leevnde insektn en andre oengewerveldn vor undre zeive en de larven te voedn. Koloonjevormnde sôorten die 'n nest moaken kown die fyn, woanoa 't paptje an de larven gegeevn wordt. Dr zyn ook sôortn die leevnde prôojn vangn, den deezn nor 'n ol of broedcelle briengn en 'n eitje by de verlamde prôoje  ofzettn. De uut 't ei gekropn larve it tonne de prôoje leevnde ip. De keevredôodrs joagn ip keevrs, dolkwespn vangn verschillnde prôojn en de kobbedôodrs joajn uutsluutnd ip kobbn.

Famieljes
 †Armaniidae  Brothers D.J. 1999 Phylogeny and evolution of wasps, ants and bees (Hymenoptera, Chrysisoidea, Vespoidea, and Apoidea), Zoologica Scripta, 28, pp. 233–249 LaPolla J.S.; Dlussky G.M.; Perrichot V. 2013 : Ants and the Fossil Record, Annual Review of Entomology, pp. 609-630 - uutgestorvn wespachtign
 Bradynobaenidae
 Chyphotidae 
 Formicidae - miern
 Mutillidae - fluuwêeln wespn
 Myrmosidae
 Pompilidae - kobbewespn
 Rhopalosomatidae 
 Sapygidae 
 Scoliidae 
 Sierolomorphidae
 Thynnidae 
 Tiphiidae
 Vespidae - papierwespn

Verwyziengn
<references>

Categorie:Vliesvleugelige